Tier in Thailand gesoek ná noodlottige aanvalle | Nuus24
Drie welpies vir bedreigde tier in dieretuin
Bangkok – Owerhede in Thailand soek hard na 'n tier ná noodlottige aanvalle op twee mense in minder as ‘n week.Ene Pranee Mahasuk is Maandag voor haar man deur die tier aangeval. Die aanval was nie ver van die gebied waar die eerste slagoffer dood is nie, het Urupong Chanakul, ‘n polisiebeampte, gesê.Hy het bygevoeg dat Mahasuk se man probeer het om haar te red deur die tier te skiet. Hy is egter gedwing om in 'n boom te klim vir sy eie veiligheid.“Hy het die hele aand in die boom deurgebring. Hy sê die tier het teruggekom om sy vrou se oorskot te eet. Hy het later weer daarop geskiet, en die tier het weggehardloop,” het Urupong aan AFP gesê.Die spore van 'n volwasse tier en een jonger tier is verlede week naby die koplose oorskot van ene Hyaya Seng in die Yala-provinsie gevind.“Dit is waarskynlik dieselfde tier,” het Urupong gesê.Hy sê amptenare en sowat 200 burgerlikes het ‘n soektog na die tier van stapel gestuur. – Volg Nuus24 op Twitter - Sapa - AFP
Lees meer oor: thailand | tiere | aanvalle deur diere VOLGENDE OP NUUS24X